Sacrosancte Dei ecclesie Sancti Vincentii martiris que est constructa infra muros Matisconum cui domnus preest Letbaldus episcopus. Igitur ego in Dei nomine Stephanus dono pro remedio anime mee ad ipsam casam Dei aliquid ex rebus meis que sunt site in pago Matisconense, in agro Salorniacense, in villa Cavaniaco. Est unus mansus cum vinea et vircariis insimul tenente, qui terminat a mane Flotberti, a medio die similiter et Beati Vincentii, a sero Adalberti cum suis heredibus, a circio via publica. Et est una vinea in ipsa villa, que vocatur Gauslenus eaque contra Sanctum Vincentium et suos canonicos injuste teneo, et ad ipsam casam Dei reddo. Terminatur ipsa vinea a mane et circio Sancti Vincentii, a medio die via antiqua, a sero Sancti Stephani. Est unus curtilus in ipso pago, in villa Uriniaco, qui vocatur Marcio; terminatur in circuitu terra Hebreorum, a mane via publica. Infra istas terminationes, dono et reddo ad ipsam casam Dei et ad mensam fratrum, et faciant quod inde facere voluerint. Si quis hoc contradixerit auri libras X componat. S. Stephani. S. Wigonis. S. Adalardi. S. Otelini. S. Rodulfi. S. Elduini.